Προϋπόθεση για τη σωστή διατήρηση του μελιού είναι το σημείο φύλαξης του. Αυτό σημαίνει ότι ένα δροσερό και σκιερό μέρος, χωρίς υγρασία είναι το ιδανικό σημείο εναπόθεσης του βάζου. Ένα πράγμα που πρέπει ακόμη να προσέχουμε είναι να μην το αφήνουμε ανοιχτό για μεγάλο χρονικό διάστημα, γιατί έτσι θα απορροφήσει υγρασία από τον περιβάλλοντα χώρο με αποτέλεσμα να αλλοιωθούν οι αντιβακτηριδιακές του ιδιότητες. Σωστό σημείο φύλαξης λοιπόν σε συνδυασμό με ένα καλά κλεισμένο καπάκι συντηρεί το μέλι μας άψογο.